
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 401 


29 Μαΐου 2001 


ΔΙΑΤΑΓΜΑΤΑ 


Καθορισμός χώρου για την κατασκευή υπόγειου χώρου 
στάθμευσης αυτοκινήτων και των απαιτουμένων για 
την εξυπηρέτηση αυτού υπέργειων εγκαταστάσεων ε¬ 
ντός του ρυμοτομικού σχεδίου του δήμου Ιωαννιτών 
(ν. Ιωαννίνων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Τις διατάξεις των παρ. 1 και 2 του άρθρου 324 του α¬ 
πό 14.7.1999 π.δ/τος "Κώδικας Βασικής Πολεοδομικής 
Νομοθεσίας" (Δ’ 580). 

2. Τις διατάξεις του άρθρου 29Ατου ν. 1558/1985 "Κυ¬ 
βέρνηση και Κυβερνητικά Όργανα" (Α’ 137), που προστέ¬ 
θηκε με το άρθρο 27 του ν. 2081/1992 (Α’ 154) καιαντικα- 
ταστάθηκε με την παρ. 2 ατού άρθρου 1 του ν. 2469/1997 
(Α’ 38). 

3. Τις διατάξεις των άρθρων 3 και 5 του ν. 1650/1986 "Για 
την προστασία του περιβάλλοντος" (Α’ 160). 

4. Την 8259/14.4.2000 απόφαση του δημάρχου Ιωαννι- 
τών "Έγκριση περιβαλλοντικών όρων ίδρυσης και λει¬ 
τουργίας "κατασκευή υπόγειου σταθμού αυτοκινήτων" 
στην πλατεία Πύρρου από το δήμο Ιωαννιτών". 

5. Την 646/1999 γνωμοδότηση του δημοτικού συμβου¬ 
λίου Ιωαννιτών. 

6. Την 191/2000 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

7. Την 793/8.3.2001 απόφαση της Διεύθυνσης Ελέγχου 
και Συντήρησης Έργων της Περιφέρειας Ηπείρου "Έ¬ 
γκριση συγκεκριμένων θέσεων εισόδου - εξόδου των ο¬ 
χημάτων του προς κατασκευή υπόγειου χώρου στάθμευ¬ 
σης αυτοκινήτων στην πλατεία Πύρρου στα Ιωάννινα". 

8. Το γεγονός ότι από τις κανονιστικές διατάξεις αυτού 
του δ/τος δενπροκαλείται δαπάνη σε βάρος του κρατικού 
προϋπολογισμού και του προϋπολογισμού του οικείου 
Ο.Τ.Α. 

9. Την 14/2001 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται ο καθορισμός υπόγειου χώρου στάθμευσης 


αυτοκινήτων κάτω από τμήμα της πλατείας Πύρρου του 
δήμου Ιωαννιτών (ν. Ιωαννίνων), με τις απαιτούμενες για 
την εξυπηρέτηση αυτού υπέργειες εγκαταστάσεις, όπως 
ο χώρος φαίνεται να περικλείεται με κόκκινη διακεκομμέ¬ 
νη γραμμή και με στοιχεία Α, Β, Γ, Δ, Α, στο σχετικό πρω¬ 
τότυπο διάγραμμα σε κλίμακα 1:500, που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών μετηναριθμ. 6266/2001 πράξη του και που αντίτυ¬ 
πό του σε φωτοσμίκρυνση δημοσιεύεται με το παρόν διά¬ 
ταγμα. 

Άρθρο 2 

Η κατασκευή του παραπάνω υπογείου χώρου στάθμευ¬ 
σης αυτοκινήτων υπόκειται στους εξής περιορισμούς : 

1. Το κτίριο στάθμευσης δύναται να είναι υπέργειο από 
τηνπλευράτης ανωνύμου οδού κατά την υφιστάμενη δια¬ 
φορά των υψομέτρων με την οδό Δωδώνης, όπως φαίνε¬ 
ται στα δύο (2) σχετικά πρωτότυπα διαγράμματα οριζο- 
ντιογραφίας υφιστάμενης κατάστασης και τομών σε κλί¬ 
μακα 1:500 και 1:200 αντίστοιχα που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμο¬ 
γών με την αριθμ. 6266/2001 πράξη του και που αντίτυπά 
τους σε φωτοσμίκρυνση δημοσιεύονται με το παρόν διά¬ 
ταγμα. 

2. Οι υπέργειες εγκαταστάσεις καιτο υπέργειο κατά την 
παρ. 1 του άρθρου τούτου, τμήμα του κτιρίου, πρέπει να 
περιορισθούν στο απολύτως αναγκαίο μέτρο και να μην 
παρεμποδίζουν την κοινή χρήση της πλατείας. 

3. Δεν επιτρέπεται η πρόκληση βλάβης ή η διατάραξη 
της χρήσεως της πλατείας από την είσοδο και την έξοδο 
του υπογείου σταθμού επί της ανωνύμου οδού. 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και 
Δημοσίων Έργων αναθέτουμε τη δημοσίευση και εκτέλε¬ 
ση του παρόντος διατάγματος. 

Αθήνα, 2 Μαΐου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















